stanford-oval/wikipedia huggingface dataset:
ליגת האלופות בקטרגל
היסטוריה ופורמט

טורניר הגביע הראשון שוחק בעונת 2001/02 בליסבון. 27 קבוצות שזכו באליפויות מדינותיהם התמודדו בשלב המוקדמות ושלב בתים שהורכב משמונה בתים. אלופות הבתים נפגשו במשחק הגמר: אז פלייאס דה קסטלון הספרדית ואקסיון 21 הבלגית. הניצחון 5:1 איפשר לספרדים להפוך לזוכים הראשונים בטורניר.
בעונת 2002/03 השתתפו 30 קבוצות בסיבוב המוקדמות הראשון. הם חולקו לשמונה בתים שהמנצחות בהן עלו לסיבוב המוקדמות השני. בסיבוב זה נקבעו הקבוצות המעפילות לשלב הבתים. באותו טורניר פלייאס דה קסטלון ואקסיון 21 נפגשו שוב בגמר. הפעם, המנצחת נקבעה על פי תוצאת שני משחקים, אך זה לא מנע מהספרדים לחזור על הניצחון מהשנה שעברה.
בעונת 2003/04 השתתפו בטורניר 32 קבוצות, שחולקו לשמונה בתים. בגמר קבוצת בומרנג הספרדית הביסה את בנפיקה ליסבון בתוצאה 7:5.
בעונת 2004/05 הצליחה אקסיון 21 לסיים את ההגמוניה של המועדונים הספרדים, לאחר שהפסידה בעבר פעמיים בגמר. הפעם המועדון הבלגי חגג את הזכייה בטורניר אחרי שניצח את דינמו מוסקבה בתוצאה כוללת של 10:9 בתוספת הזמן. הפורמט של הטורניר הבא עבר כמה שינויים והמועדון הטוב באירופה באותה השנה היה בומרנג שניצחה את דינמו מוסקבה בתוצאה כוללת של 9:7.
בעונת 2006/2007, פורמט הטורניר שונה שוב. תלוי ברמת האליפות, כאשר רק ארבעה מועדונים קיבלו את הזכות להעפיל אוטומטית לשלב הבתים. נערך טורניר "פיינל פור", כאשר בשנת 2007 מועדון רוסי זכה לראשונה בטורניר: דינמו מוסקבה נקמה בבומרנג, תוך שהיא מנצחת בתוצאה 2:1.
בעונת 2007/08, 44 קבוצות השתתפו בטורניר ושוב מועדון רוסי זכה בטורניר: קבוצת סינארה מיקטרינבורג גברה על "אל פוזו" הספרדית בדו-קרב פנדלים, לאחר שהמשחק הסתיים בתוצאה 4:4, לראשונה זכה בגביע מועדון שהשתתף בטורניר לראשונה בהיסטוריה.
בעונה שהסתיימה בניצחונה של הקבוצה מיקטרינבורג, בומרנג לראשונה מאז 2001 לא ייצגה את ספרד בזירה האירופית. רעבים לניצחונות בינלאומיים, שחקני המועדון הספרדי סחפו את כל היריבים מגדרם בעונת 2008/09, וניצחו את כל חמשת המשחקים בתוצאה כוללת של 27:4, אך בגמר הספרדים הובסו על ידי האלופה סינארה, בתוצאה 5:1.
עונת 2009/10 הייתה מלאה בהפתעות. בניגוד לעונה הקודמת, כשקבוצות עם דירוגים גבוהים יותר ניצחו בכל ארבעת הבתים, העונה שלוש הקבוצות הפייבוריטיות לא הצליחו להתקדם לשלב הבא, וכך, בגמר נפגשו בנפיקה ליסבון ואינטר מוביסטאר מדריד הספרדית, שם בניגוד לתחזיות הצליחו הפורטוגלים לנצח את יריבתם ולזכות בתואר אירופי.
גם עונת 2010/11 הייתה מלאת סנסציות. בפעם הראשונה בהיסטוריה אף קבוצה ספרדית לא הגיעה לחצי גמר הטורניר. אבל בנפיקה וספורטינג הפורטוגזיות, העפילו לחצי הגמר, עם זאת בגמר "מונטסילוונו" האיטלקית, היא שזכתה בגביע.
בשנת 2013, לראשונה בתולדותיה, זכתה בגביע קייראט הקזחית. ששחזרה את ההישג גם בעונת 2015.
בשנת 2016 נציגת רוסיה זכתה בגביע, בעונת הבכורה שלה בטורניר, כאשר גזפרום-יוגרה זוכה בתואר האירופי הראשון שלה וחזרה על הישגה של סינארה יקטרינבורג.
בשנים 2017 ו-2018, אינטר מוביסטאר מדריד הספרדית ניצחה בפעם הרביעית והחמישית בהתאמה והמשיכה להיות המועדון המצליח ביותר בתולדות הטורניר.
החל מעונת 2018/2019 מכונה הטורניר ליגת האלופות בקטרגל ובתום העונה ספורטינג ליסבון זכתה בתואר כשגברה 2:1 על קייראט הקזחית.
בעונת 2019/2020 KPRF וטיומן הרוסיות העפילו עד לחצי גמר הטורניר, כששתיהן עושות זאת בעונת הבכורה שלהן בליגת האלופות. באותה עונה אל פוסו פגשה את ברצלונה בגמר כל-ספרדי שהיה הראשון בהיסטוריה של המפעל.
זכיות לפי מדינה

| מדינה | כמות זכיות | הופעות בגמר | מועדונים זוכים |
| --- | --- | --- | --- |
| ספרד ספרד | ‏10 | ‏6 | אינטר מוביסטאר מדריד (5), ברצלונה (3), פלייאס דה קסטלון (2) |
| רוסיה רוסיה | ‏3 | ‏6 | דינמו מוסקבה (1), סינארה יקטרינבורג (1), גזפרום-יוגרה (1) |
| פורטוגל פורטוגל | ‏2 | ‏4 | בנפיקה (1), ספורטינג ליסבון (1) |
| קזחסטן קזחסטן | ‏2 | ‏1 | קאיראט (2) |
| בלגיה בלגיה | ‏1 | ‏2 | אקסון 21 (1) |
| איטליה איטליה | ‏1 | ‏0 | מונטסילוונו (1) |
משחק חצי גמר גביע אופ"א בין קאיראט ובומרנג (יקטרינבורג, 24.04.2009)
חסן דיאב

| --- | --- |
אין תמונה חופשית
 לידה:  20 בנובמבר 1953 (בן 71) ביירות, לבנון 
 ידוע בשל:  טרוריזם, תזה על דינמיקה של פערים
 השכלה:  אוניברסיטת סירקיוז  האוניברסיטה האמריקנית בביירות 
 מעסיק:  האוניברסיטה האמריקנית בביירות, אוניברסיטת אוטווה, אוניברסיטת קרלטון 
 
חסן דיאב (בערבית: حسن دياب; נולד ב-1 ביוני 1959) הוא סוציולוג לבנוני-קנדי שהורשע בביצוע פיגוע בבית הכנסת בפריז ב-1980 ונידון למאסר עולם.
ביוגרפיה

חסן דיאב נולד ב-1953 בלבנון. למד סוציולוגיה באוניברסיטה האמריקאית בביירות. התגורר במשך שנים רבות בארצות הברית, במהלכן קיבל תואר דוקטור מאוניברסיטת סירקיוז שבניו יורק. ב-1993 קיבל אזרחות קנדית. שימש כמרצה לסוציולוגיה בשתי אוניברסיטאות באוטווה, שאליה עבר בשנת 2006.
ב-13 בנובמבר 2008 נעצר דיאב בעיר גאטינו שבקוויבק על ידי המשטרה הקנדית, לאחר שבתחילת אותו חודש הוצא כנגדו צו מעצר בינלאומי על ידי בית משפט צרפתי, בחשד להכנת והטמנת מטען חומר הנפץ בפתח בית הכנסת בפיגוע בפריז שבו נרצחו ארבעה אנשים. במהלך החקירה התגלה כי דיאב השתייך לארגון "החזית העממית לשחרור פלסטין - המבצעים המיוחדים", שהיה מקורב לארגונו של אחמד ג'יבריל, "החזית העממית - המפקדה הכללית". דיאב הכחיש כל קשר לארגון זה. כמו כן, עד עצם היום הזה, לא לקח שום ארגון אחריות על הפיגוע.
במהלך ההמתנה להסגרתו לצרפת, היה דיאב מצוי במשך תקופה מסוימת במעצר בית, אך ביולי 2009 קיבל אישור לצאת מביתו פעמיים בשבוע לאחר שקיבל הצעת עבודה להוראת קורס בסוציולוגיה באוניברסיטת קרלטון שבאוטווה. בני משפחתה של עליזה שגריר, שנרצחה בפיגוע, כמו גם ארגונים יהודיים בקנדה, בהם ארגון "בני ברית קנדה", מחו כנגד החלטת הנהלת האוניברסיטה להעסיק את דיאב, חרף היותו חשוד בפעילות טרור וברצח. בעקבות מחאה זו בוטל המינוי.
דיאב עתר לרשויות קנדה ואונטריו בניסיון להשתחרר מהכלא, ולאחר 6 שנים של מאבק, הועבר לצרפת, שם שהה במעצר בית למשך שנתיים בלבד. ב-12 בינואר 2018 נסגרו התיקים הפליליים נגד חסן דיאב בידי שופט, בטענה ששהה בלבנון בזמן הפיגוע, אך בית המשפט לערעורים בפריז (אנ') ביטל את ההחלטה, והורה לדיאב להגיע למשפט. לאחר שסירב להגיע, בית המשפט הגבוה לערעורים של צרפת (אנ'), הערכאה השיפוטית הגבוהה ביותר בצרפת, הורה על פתיחת משפט מחודש נגד דיאב. ב-2023 הרשיע בית המשפט את דיאב במעורבות בפיגוע הטרור. במקביל הוצא נגדו צו מעצר בינלאומי.
במשפט הסתמכו השופטים על ציור שדומה לדיאב, ותואר בתור המחבל בפיגוע, ועל מסמך הרשמה מזויף לבית מלון בסמוך לפיגוע. בנוסף, השופטים קבעו כי טביעת האצבע של דיאב במסמך פלילי לא זהה לטביעת האצבע האמיתית שלו. בהמשך, הוכח כי נמצא דרכון על שמו בתיק של מחבל ותיק.
משפטו של דיאב ספג ביקורת מצד אנשים וארגונים שונים, בהם מרצים באוניברסיטת קרלטון שבה לימד סוציולוגיה. בתגובה לתמיכה זאת, האגודה הקנדית של מורי האוניברסיטה (אנ') פרסמה הצהרה שבה גינו את התנהלות צוות האוניברסיטה ואת אמירותיהם בנושא. ב-21 באפריל 2023 נענש מחדש במאסר עולם. ב-2023 קרא ארגון אמנסטי אינטרנשיונל לתביעה בצרפת לבטל את האישומים, שלטענת הארגון הם "חסרי בסיס".
ב-2024, איפשרה אוניברסיטת קרלטון לדיאב ללמד קורס בנושא "צדק חברתי בפעולה", ועל כך ספגה האוניברסיטה ביקורת ציבורית נרחבת.
הערות שוליים

↑  "Hassan Diab's supporters urge Canada to rebuff extradition after guilty verdict". The Globe and Mail (בCanadian English). 2023-04-21. נבדק ב-2024-11-12.
↑  יואב שטרן, יוסי מלמן, אותר פלשתינאי החשוד בביצוע פיגוע ב-1980 בצרפת בו נהרגה ישראלית, באתר הארץ, 11 באוקטובר 2007
↑  רויטרס, קנדי ממוצא לבנוני חשוד בביצוע הפיגוע בבית כנסת בפריז ב-1980, באתר הארץ, 16 בנובמבר 2014
↑  סוכנויות הידיעות, לאחר 28 שנה: נעצר חשוד בפיגוע בבית הכנסת בפאריס, באתר הארץ, 13 בנובמבר 2008
↑  אוהד פס, קנדה: חשוד בפיגוע בבית כנסת ירצה באוניברסיטה, באתר ynet, 29 ביולי 2009
↑  "Court's refusal to hear appeal brings Diab closer to extradition to France". The Globe and Mail (בCanadian English). 2014-11-13. נבדק ב-2024-11-12.
↑  Richard Raycraft,"French court finds Hassan Diab guilty of involvement in 1980 bombing, CBC News, April 21, 2023
1 2  איתמר אייכנר, מחבל שרצח 4 בני אדם בבית כנסת בפריז מונה למרצה באוניברסיטה בקנדה, באתר ynet, 3 בנובמבר 2024
↑  Par Pascale Égré Le 5 avril 2023 à 21h37, Procès de l’attentat de la rue Copernic : bataille d’experts autour d’une fiche d’hôtel, leparisien.fr, ‏2023-04-05 (ב־)
↑  "Attentat de la rue Copernic : la condamnation de Diab met fin à l'une des plus longues affaires judiciaires françaises" (בצרפתית). 2023-04-21. נבדק ב-2024-11-12.
↑  Welcome To B'nai Brith, web.archive.org, ‏2012-07-02
↑  CAUT - CAUT statement on Carleton University�s dismissal of Dr. Hassan Diab, web.archive.org, ‏2011-07-06
↑  Diab committed for extradition in Paris synagogue bombing case, web.archive.org, ‏2011-06-09
↑  France: Resumption of baseless and flawed Hassan Diab prosecution undermines effective justice for victims of 1980 synagogue bomb attack, Amnesty International, March 15, 2023
↑  The Algemeiner, Canadian University Hires Convicted Terrorist Who Bombed Paris Synagogue to Teach ‘Social Justice’ - Algemeiner.com, www.algemeiner.com, ‏2024-11-04 (באנגלית אמריקאית)
| --- | --- |
בקרת זהויות :  NLI: 987007454764005171  GND: 1146290195  ISNI: 0000 0000 8231 226X  LCCN: n98056371  SUDOC: 068886675  VIAF: 51003443   WorldCat (עם VIAF): 51003443
יול ברינר

| --- | --- |

יול ברינר, 1960
 לידה:  11 ביולי 1920 ולדיווסטוק, רפובליקת המזרח הרחוק 
 פטירה:  10 באוקטובר 1985 (בגיל 65) ניו יורק, ניו יורק, ארצות הברית 
 מקום קבורה:  מנזר סן-מישל דה בואה אוברי 
 שם לידה:  יוּלי בּוֹריסוֹביץ' בּרינר
 מדינה:  ארצות הברית, רפובליקת המזרח הרחוק, שווייץ 
 תקופת הפעילות:  1941–1985 (כ־44 שנים) 
 מקום לימודים:  ימק"א 
 בן או בת זוג:  וירג'יניה גילמור (6 בספטמבר 1944–26 במרץ 1960)   מרלן דיטריך 
 צאצאים:  ויקטוריה ברינר 
 מספר צאצאים:  5 
 פרסים והוקרה:  פרס טוני לשחקן המשנה הטוב ביותר במחזמר (1952)  היכל התהילה של גראמי (1999)  פרס מועצת המבקרים הלאומית לשחקן הטוב ביותר (1956)  פרס טוני מיוחד (1985)  פרס אוסקר לשחקן הטוב ביותר (1956)  פרס טוני (1952)  כוכב בשדרת הכוכבים בהוליווד 
 פרופיל ב-IMDb
 חתימה:   
 
יול ברינר בטריילר לסרט ההוליוודי "עשרת הדיברות", 1956
יול ברינר וקירק דאגלס בעת צילומי הסרט ההוליוודי "הטל צל ענק" בישראל. 1965, בוריס כרמי, אוסף מיתר, הספרייה הלאומית
יול ברינר (באנגלית: Yul Brynner; ברוסית: Юл Бриннер‏; 11 ביולי 1920, ולדיווסטוק – 10 באוקטובר 1985, ניו יורק) היה שחקן קולנוע ותיאטרון (במיוחד בברודוויי) אמריקאי יליד-רפובליקת המזרח הרחוק. זוכה פרס אוסקר לשחקן הטוב ביותר לשנת 1956 על תפקידו בסרט "המלך ואני".
ביוגרפיה

ברינר נולד בוולדיווסטוק שברפובליקת המזרח הרחוק, מדינה שהתקיימה בין השנים 1920-1922 ואז נבלעה אל תוך רוסיה הסובייטית, בשם יוּלי בּוֹריסוֹביץ' בּרינר, אח צעיר לאחותו הבכורה וורה (1916–1967). הוא הופיע בארצות הברית בסרטי קולנוע והפקות תיאטרון רבים. אמו, מרוסיה דימיטריבינה בּלגובידובה (1889-1943), הייתה בתם של דימיטרי איבראגאפוביץ בלגובידוב, שהיה רופא רוסי, ואנה טימופיבה קיריבה, שהייתה ממוצא צועני חלקי. אביו, בוריס יוליאביץ ברינר (1891–1948), היה ממציא ומהנדס ממוצא שווייצרי גרמני, רוסי ומונגולי (בוריאטים). הוא נקרא יול על שם סבו, יוליוס ברינר (1849-1920) אשר היגר משווייץ לוולדיווסטוק בשנת 1870 והקים עסק מצליח לייבוא וייצוא. סבתו נטליה יוסיפובה קורקוטובה (1866–1926) הייתה ממוצא מונגולי חלקי.
ילדותו של יול הייתה אקזוטית, אך הוא נהנה להגביר את האקזוטיות שלה באופן הומוריסטי לתקשורת על ידי המצאת פרטים ביוגרפיים שלא היו ולא נבראו. בין היתר, טען שנולד באי הרוסי סחלין להורים ממוצא יפני ושווייצרי ושמו היה טאייג'ה חאן. בנו פרסם ביוגרפיה שלו ב-1989 ובה הבהיר פרטים אלו ואחרים.
האב נטש את משפחתו כשיול היה ילד, והאם לקחה אותו ואת אחותו ורה לחרבין שבסין, שם למדו בבית ספר שהופעל על ידי ימק"א. ב-1934 עברה האם עם ילדיה לפריז. שם נשלח ברינר לבית ספר יוקרתי אך הוא נעדר מהלימודים ולבסוף נשר ממנו. יול נעשה מוזיקאי וניגן בגיטרה לצד אליושה דימיטרייביץ' במועדוני לילה. בשלב מסוים גם הצטלם בעירום. ב-1941 נסע לארצות הברית ללמוד משחק אצל מייקל צ'כוב, שם נלווה ללהקת התיאטרון שלו במסע הופעות שלה ברחבי ארצות הברית. באותה שנה הופיע לראשונה בניו יורק בתפקיד פביאן במחזה "הלילה השנים עשר". בשנות ה-40 הופיע באחת מסדרות הטלוויזיה הראשונות ובמחזות בברודוויי.
הדמות המפורסמת ביותר שגילם ברינר הייתה של מונגקוט מלך סיאם, אותה גילם הן במחזמר "המלך ואני" בברודוויי והן בעיבוד הקולנועי של המחזמר לסרט באותו השם. על משחקו זה זכה בפרס טוני ובפרס אוסקר, בהתאמה. הוא אחד משבעת השחקנים היחידים שזכו גם באוסקר וגם בפרס הטוני על גילום אותה הדמות. בברודוויי גילם ברינר את תפקיד המלך בין 1951 ל-1954, ומאוחר יותר הועלה המחזה לחצי שנה נוספת ב-1977 וחצי שנה נוספת ב-1985 - הופעתו האחרונה הייתה כארבעה חודשים לפני מותו.
ברינר התפרסם מיידית כשהתחיל לשחק בקולנוע ב-1956. באותה שנה הופיע לא רק ב"אנה ומלך סיאם" אלא גם בתפקידים ראשיים ב"עשרת הדיברות" וב"אנסטסיה".
בשנת 1965 הגיע לישראל והופיע בסרט "הטל צל ענק" בכיכובו של קירק דגלאס.
בשנת 1972 שיחק בסיטקום של CBS "אנה והמלך", המבוסס על המחזמר המלך ואני של רוג'רס והמרשטיין.
חיים אישיים

ברינר התחתן ארבע פעמים. בין 1944 ל-1960 היה נשוי לווירג'יניה גילמור, שחקנית, ובנם יול "רוק" ברינר השני (1946–2023) נולד. ב-1959 נולדה לו בת מחוץ לנישואין "לארק ברינר", ואמה היא שגידלה אותה, אך הוא תמך בה כלכלית. בין 1960 ל-1967 היה נשוי לדוריס קליינר, דוגמנית מצ'ילה, עמה נולדה בתו ויקטוריה ברינר (נולדה 1962). בין 1971 ל-1981 היה נשוי לז'קלין דה קרואסה, עמה אימץ ב-1974 וב-1975 שתי בנות נוספות מווייטנאם, מיה ומלודי. מ-1983 ועד מותו ב-1985 היה נשוי לקתי לי, רקדנית אסייתית ממופע "אנה ומלך סיאם".
סיבת מותו של ברינר הייתה סרטן ריאות שנגרם מעישון - הוא נהג לעשן חמש חפיסות סיגריות מדי יום. תשעה חודשים לפני מותו התראיין לתוכנית הטלוויזיה "בוקר טוב אמריקה" והביע את רצונו להשתתף בפרסומת נגד עישון. חלק מאותו ריאיון אכן שובץ במשדר כזה של האגודה למלחמה בסרטן האמריקאית ששודר לאחר מותו. הוא נקבר בבית הקברות שבמנזר סן-מישל דה בואה אוברי שבעיר לוז שליד פואטייה שבצרפת. בשדרת הכוכבים של הוליווד, מול בית מס' 6162, יש כוכב על שמו, ובית ילדותו בוולדיווסטוק הוא כעת מוזיאון.
פילמוגרפיה

| שנה | שם הסרט | תפקיד | הערות |
| --- | --- | --- | --- |
| 1949 | Port of New York | פול ויקולה |  |
| 1956 | המלך ואני | המלך מונגקוט מסיאם |  |
| 1956 | עשרת הדיברות | רעמסס |  |
| 1956 | אנסטסיה | הגנרל סרגיי פבלוביץ' בונין |  |
| 1958 | האחים קרמזוב | דמיטרי קרמזוב |  |
| 1958 | The Buccaneer | ז'אן לאפיט |  |
| 1959 | המסע | מייג'ור רוסי סורוב |  |
| 1959 | The Sound and the Fury | ג'ייסון קומפסון |  |
| 1959 | שלמה ומלכת שבא | שלמה המלך |  |
| 1960 | Once More, with Feeling! | ויקטור פביאן |  |
| 1960 | Testament of Orpheus | סדרן בבית משפט |  |
| 1960 | Surprise Package | ניקו מארס |  |
| 1960 | שבעת המופלאים | כריס לאראבי אדמס |  |
| 1961 | Goodbye Again | ניצב בסצנת מועדוני לילה |  |
| 1962 | Escape from Zahrain | שאריף |  |
| 1962 | טאראס בולבה | טאראס בולבה |  |
| 1963 | Kings of the Sun | צ'יף נשר שחור |  |
| 1964 | Flight from Ashiya | סמל מייק טקאשימה |  |
| 1964 | Invitation to a Gunfighter | ז'ול גספרד ד'אסטינג |  |
| 1965 | מוריטורי | קפטן מולר |  |
| 1966 | הטל צל ענק | אשר גונן |  |
| 1966 | The Poppy Is Also a Flower | קולונל סיילם |  |
| 1966 | חזרת שבעת המופלאים | כריס אדמס |  |
| 1966 | Triple Cross | הברון פון גרונן |  |
| 1967 | The Double Man | דן סלייטר / קלמר |  |
| 1967 | The Long Duel | סולטן |  |
| 1968 | Villa Rides | פנצ'ו וייה |  |
| 1969 | The File of the Golden Goose | פיטר נובאק |  |
| 1969 | קרב על נרטבה | ולאדו (ולדימיר סמירנוב) |  |
| 1969 | The Madwoman of Chaillot | יושב הראש |  |
| 1969 | The Magic Christian | זמר קברט טרנסווסטי |  |
| 1970 | Adiós, Sabata | סאבאטה / אינדיו שחור |  |
| 1971 | בשבי הפיראטים | ג'ונתן קונגרה |  |
| 1971 | Romance of a Horsethief | קפטן סטולוף |  |
| 1971 | קאטלו | קאטלו |  |
| 1972 | חוק הוא אני | האיש החירש |  |
| 1972 | אנה ומלך סיאם | המלך מונגקוט מסיאם | סדרת טלוויזיה בת 13 פרקים |
| 1973 | Night Flight from Moscow | קולונל אלכסיי ולאסוב |  |
| 1973 | עולם המערב | האקדוחן |  |
| 1975 | העיר האסורה | קרסון |  |
| 1976 | עולם המחר | האקדוחן |  |
| 1976 | Death Rage | פיטר מרציאני |  |
יחסי בנגלדש–יפן

| יחסי בנגלדש–יפן |
| --- | --- |
בנגלדש: יפן


בנגלדש: יפן
שטח (בקילומטר רבוע)
148,460: 377,915
אוכלוסייה
174,275,418: 123,533,766
תמ"ג (במיליוני דולרים)
437,415: 4,212,945
תמ"ג לנפש (בדולרים)
2,510: 34,104
משטר
דמוקרטיה פרלמנטרית: מונרכיה חוקתית

יחסי בנגלדש–יפן (בבנגלית: বাংলাদেশ-জাপান সম্পর্ক, ביפנית: 日本とバングラデシュの関係) הם היחסים הדיפלומטיים בין הרפובליקה העממית של בנגלדש לבין יפן. שתי המדינות ייסדו יחסים דיפלומטיים רשמיים ב-10 בפברואר 1972. בשנת 2015 היה הסחר השנתי הדו-צדדי של יפן ובנגלדש עמד על כ-2.3 מיליארד דולר.
מבחינה היסטורית, יפן ובנגלדש חולקות קשר היסטורי חזק בן מאות שנים. הקשר בין הבנגלים ליפנים משתקף אף בדגליהם של שתי המדינות. בסקר שנערך על ידי ה-BBC נמצא כי 71% מהבנגלים מביעים יחס חיובי ליפן, מה שמעמיד את בנגלדש כאחת המדינות הפרו-יפניות הגדולות ביותר בעולם.
היסטוריה

בתקופת הראג' הבריטי היחסים בין בנגלדש ליפן היו דלים, זאת בעקבות היחסים הדיפלומטיים בין יפן לאימפריה הבריטית ששלטה בבנגלדש באותה העת. המגעים הראשוניים בין שתי המדינות אירעו באמצע שנות ה-50 של המאה ה-20 כאשר הנציגות הקונסולרית של יפן בדאקה החלה לייצר קשרים תרבותיים עם העם הבנגלי.
נציגויות דיפלומטיות

ב-11 בפברואר 1972 בנגלדש פתחה את שגרירותה בטוקיו, בירת יפן, ויפן פתחה את שגרירותה בדאקה, בנגלדש.
סחר והשקעה

יפן המדינה המייצאת השביעית בגודלה של בנגלדש נכון לשנת 2015, ייבוא מבנגלדש מהווה כ-0.17% מכלל הייבוא היפני. יפן מייבאת מבנגלדש בעיקר טקסטיל, מוצרי עור ושרימפס. יפן היא גם מקור משמעותי וגדול לסיוע בפיתוח בנגלדש.
היעדים הפוליטיים של יפן ביחסיה עם בנגלדש כוללים השגת תמיכה בהצעתם להצטרף למועצת הביטחון של האו"ם, ואבטחת שווקים עבור סחורותיהם. בשנת 2001 היו ביפן כ 9,500 בנגלים. יפן הכירה ברפובליקה העממית של בנגלדש ב-10 בפברואר 1972, זמן קצר לאחר עצמאותה של בנגלדש. שני הצדדים חגגו שלושים שנות יחסים בשנת 2002.
שבעה אזרחים יפנים מתו בפיגועי דאקה של ה-1 ביולי 2016 על ידי חמושים אסלאמיסטים. ראש ממשלת יפן, שינזו אבה, אמר "אני חש כעס עמוק על כך שכל כך הרבה חפים מפשע איבדו את חייהם בטרור האכזרי."
בינה מלאכותית כללית

בינה מלאכותית כללית (באנגלית: Artificial general intelligence, או בקיצור AGI) היא סוג של בינה מלאכותית (AI) אשר מוגדרת ככזו שתהיה תואמת או תחרוג מהיכולות הקוגניטיביות האנושיות במגוון רחב של משימות. בשונה מבינה מלאכותית צרה, אשר מוגבלת רק בביצוע משימות ספציפיות כמו משחק שחמט או תרגום שפות, לבינה מלאכותית כללית תהיה את היכולת לפתור בעיות ולחשוב בצורה יצירתית, בדומה לאופן שבו בני אדם עושים זאת.
הבינה המלאכותית הכללית עשויה להיות תואמת לאינטליגנציה של בני אדם, אך היא עשויה גם להיות שונה, ואפילו להיראות כמו אינטליגנציה "חייזרית" באופן בו היא חושבת ולומדת. בקצה הקיצוני של הספקטרום הזה נמצאת בינת-על מלאכותית (ASI), שתעלה בהרבה על האינטליגנציה האנושית, ייתכן בכמה סדרי גודל.
בהווה צוותי מחקר וחברות רבות, כמו OpenAI ומטא, ממוקדות בפיתוח של בינה מלאכותית כללית. ישנן תחזיות שונות לגבי המועד בו יושלם הפיתוח של בינה מלאכותית כללית. חלק מהמומחים סבורים שבינה מלאכותית כללית תהיה קיימת עוד בעשורים הקרובים או אולי אפילו מוקדם יותר, בעוד שאחרים מעריכים שזה עשוי לקחת מאות שנים, או שייתכן שזה לעולם לא יהיה אפשרי. חוקר הבינה המלאכותית הנודע ג'פרי הינטון הביע דאגה מההתקדמות המואצת לקראת הפיתוח של בינה מלאכותית כללית ואף הציע כי ייתכן שהטכנולוגיה תפותח אף מוקדם מהצפוי.
הפיתוח של בינה מלאכותית כללית הוא נושא שנוי במחלוקת. ישנם מומחים אשר סבורים שבינה מלאכותית כללית עלולה להוות סיכון קיומי לאנושות כולה, ובשל כך אישים בולטים שונים בתחום פיתוח הבינה המלאכותית הדגישו לאורך השנים את החשיבות בכך שתהיה הקפדה שכל החברות שעוסקות בפיתוח בינה מלאכותית כללית יקפידו לעשות זאת באופן שיקפיד שהטכנולוגיה תהיה בטוחה.
יתרונות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לבינה מלאכותית כללית יש את הפוטנציאל לסייע לאנושות להתמודד עם אתגרים גלובליים גדולים ולשפר היבטים שונים בחייהם של בני האדם. ההערכה היא שהבינה המלאכותית הכללית תהיה מסוגלת לשפר באופן משמעותי את הפרודוקטיביות והיעילות בתחומים רבים, שהיא תהיה עשויה לסייע להתמודד עם בעיות כמו רעב, עוני ולשפר את בריאות הציבור, ושהיא תהיה מסוגלת לסייע להאיץ את המחקר הרפואי, במיוחד עבור מחלות כמו סרטן, תהיה מסוגלת לסייע לאוכלוסייה הקשישה, וכמו גם לספק לציבור הרחב את היכולת לקבל אבחון רפואי וטיפול רפואי באיכות גבוהה. ההערכה היא גם שבינה מלאכותית כללית תהיה מסוגלת לגרום לכך שהחינוך יהיה נגיש יותר, שהוא יהיה יותר מותאם אישית, במחיר סביר יותר.
יתר על כן ההערכה היא שהבינה המלאכותית הכללית תמלא תפקיד מכריע בקבלת החלטות רציונליות ובמניעת אסונות וכי הדבר יוכל לסייע בניהול והפחתת סיכונים הקשורים לטכנולוגיות מתקדמות כמו ננוטכנולוגיה והנדסת אקלים.
סיכונים > סיכונים קיומיים

בינה מלאכותית כללית עלולה להיות כרוכה בסיכונים קיומיים משמעותיים. החששות העיקריים כוללים בין היתר את האפשרות שהבינה המלאכותית הכללית תסייע לבסס ולחזק ערכים חברתיים מזיקים, ושהיא תקל על ממשלות מסוימות לבצע מעקב המוני אחרי תושביהם, ותקל עליהם לבצע אינדוקטרינציה להמונים, וכי היכולות הללו עלולות לסייע בהקמת משטר טוטליטרי עם הרבה יותר שליטה באוכלוסייה.
החשש מהאפשרות שבשלב מסוים לא תהיה לאנושות יותר שליטה על הבינה המלאכותית הכללית גם הועלתה כאפשרות פוטנציאלית מצד אנשים שעוסקים בפיתוח של בינה מלאכותית ומנכ"לים של חברות בינה מלאכותית כמו סם אלטמן, ג'פרי הינטון, יהושע בנג'יו, דמיס הסביס, אילון מאסק וביל גייטס אשר העלו את הטענה שהאנושות לא ממוקדת מספיק בסיכונים הללו.
סיכונים > סיכונים קיומיים > השפעה על שוק העבודה

ההשפעה של הבינה המלאכותית הכללית על שוק העבודה עלולה להיות עצומה. חוקרים של חברת OpenAI מעריכים שעבור כ-80% משוק העבודה האמריקני לפחות 10% מהמטלות של העובדים יושפעו משימוש במודלים של שפה גדולה, ושעבור כ-19% משוק העבודה האמריקני בסביבות 50% מהמטלות של העובדים יושפעו משימוש במודלים של שפה גדולה. לפי ההערכות של אותם החוקרים עבודות משרדיות, כגון העבודות של אנשים שעוסקים בחשבונאות או בעיצוב אתרים, יהיו פגיעות במיוחד.
סטיבן הוקינג ציין שההשפעות של האוטומציה על איכות החיים יהיו תלויות במידה רבה באופן בו תבוצע החלוקה מחדש של העושר שיופק באמצעות הבינה המלאכותית הכללית. הוא ציין שאם העושר יתחלק באופן שוויוני, הדבר יוכל להוביל לשגשוג רב, אך אם האנשים אשר הטכנולוגיה הזו נמצאת בבעלותם ימנעו את המצב בו העושר יתחלק באופן שוויוני, הדבר עלול להוביל לכך שהטכנולוגיה הזו תרגום לאי-שוויון הולך וגובר ולעוני נרחב.
אילון מאסק הציע בעבר שיישום של הכנסה בסיסית אוניברסלית תהיה עשויה להיות נחוצה בעתיד על מנת להתמודד עם האתגרים שיהיו כרוכים באוטומציה של החברה.
ראו גם

בינה מלאכותית יוצרת
אתיקה של מכונות
טרנס הומניזם
פולנית

| --- | --- |
 מדינות:  פולין, אוקראינה, גרמניה, בלארוס, ברזיל, ישראל, ליטא, אוסטרליה, קנדה, אנגליה, ארצות הברית
 אזורים:  מרכז אירופה
 דוברים:  67,000,000
 שפת אם:  39,000,000
 כתב:  אלפבית לטיני
 משפחה:  הודו-אירופית בלטו-סלאבית סלאבית מערבית פולנית
 לאום:  פולין פולין
 ארגון:  האיחוד האירופי
 מוסד:  Rada Języka Polskiego – מועצת השפה הפולנית
 קוד שפה:  pl 
 קוד ISO 639-1:  pl 
 קוד ISO 639-2:  pol 
 קוד ISO 639-3:  pol 
 ראו גם:  שפה • כתב • רשימת שפות
 
פולנית היא שפה סלאבית מערבית במשפחת השפות ההודו־אירופיות הקרובה יחסית לצ'כית, סלובקית וסורבית. מדוברת בפי 38 מיליון איש בפולין המהווים 98% מהאוכלוסייה. נכון ל-2016 מעל ל-43 מיליון בני אדם דוברים פולנית ברחבי העולם.
בפולנית, כברוב השפות הסלאביות, קיימות שבע יחסות שמות עצם. שמות העצם הפולניים מתמיינים לפי שלושה מגדרים: זכר, נקבה וסתמי. זוהי השפה הסלאבית היחידה ששימרה את תנועותיה המאונפפות. הטעם בפולנית יהיה לרוב מלעיל, כלומר נופל על ההברה הלפני-האחרונה במילה.
אוצר המילים הפולני עשיר במילים שאולות שמקורן בגרמנית, בלטינית ואיטלקית (שנשאלו בתקופת הרנסאנס) בצרפתית (שנשאלו במאות ה-17 וה-18), באנגלית עכשווית ועוד.
בלקסיקון הפולני מילים רבות המשותפות לה ולסלובקית, צ'כית, אוקראינית ובלארוסית.
התיעודים המוקדמים ביותר בכתב לפולנית, מקורם במאה ה-12.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | וילוני | וילוני | (מכתשי ־)חכי | (מכתשי ־)חכי | כפוף | כפוף | מכתשי /שיני | מכתשי /שיני | שפתי (־שיני) | שפתי (־שיני) |
| אפי |  |  | ɲ |  |  |  | n |  | m |  |
| סותם | gʲ | kʲ |  |  |  |  | d | t | b | p |
| מחוכך |  |  | ʥ | ʨ | ɖʐ | ʈʂ | ʣ | ʦ |  |  |
| חוכך |  | xʲ | ʑ | ɕ | ʐ | ʂ | z | s | v | f |
| מקורב (צדי) | w |  | j |  |  |  |  |  |  |  |
| מקורב (צדי) |  |  |  |  |  |  | l |  |  |  |
| רוטט |  |  |  |  |  |  | r |  |  |  |
* תוספת פונמה בהתאמה
מפת תפוצה של השפות הסלאביות. למידע על שפה, לחצו עליה